Кашка
Кашка (Aspiolucius esocinus), (Kessler) - Аму жана Сырдарыяларынын бассейндерин мекендешет. Кыргызстанда акыркы жылдары кармалганы белгиленген эмес. Балким жок болуп кеткендир. Промыселдик мааниси бар, Борбордук Азиянын эндемиги.

Түрдүн жетилген стадиясынын сырткы түзүлүшүнүн кыскача баяны
Сырткы кебетеси ак балыкка окшош, бирок башы узунураак келип, үстүнөн алдын карай жалпайып, өрдөк башты элестетет, аты да ошондон берилген .

Жалпы жана өлкөдө таралышы
Кыргызстандын аймагында өтө сейрек, Токтогул суу сактагычында жана Нарын дарыясына куйган сууларда катталган. Өзбекстандын сууларында Сырдарыянын бассейнинде, Казакстанда, Тажикстанда, Түркмөнстанда кездешет.

Жашаган аймактары
Дарыялардын ылайлуу жерлерин жакшы көрөт.

Саны
Акыркы мезгилдерде Кыргызстанда катталган эмес.

Жашоо тиричилиги (жашоо циклдары)Урук чачуусу январң-февралда суунун температурасы
+3°+9°С ге болгон мезгилде башталат. Жырткыч майда балыктар (чабактар, ит чабактар) жана суунун түбүндө жашоочу омурткасыз жандыктар менен азыктанат . Жакшы шарттарда тез өсүп жетилет. Максималдуу жашы 8 жылга чейин, салмагы – 3 кг жетет .
Чектөөчү факторлору. Браконңерлик, дарыялардын сууларын өздөштүрүүнүн натыйжасында миграцияга, өрдөөсүнө жана семирип эт алуусуна болгон шарттардын бузулушу эсептелет.

АсырооКыргызстанда асыралган эмес. Казакстанда Арал кашкасын колдо өстүрүп көбөйтүү иштери жасалган .

Уюштурулган коргоо аракеттери
Балык уулоого тыюу салынган.

Коргоо үчүн зарыл аракеттер
Түр браконңерлик менен балык уулоодон коргоого жана ошондой эле урук чачуу мезгилинде кармоого тыюу салууга өтө муктаж. Колдо өстүрүп көбөйтүү менен кайра калыбына келтирүү үчүн таралышы боюнча кошумча изилдөөлөр жүргүзүү зарыл.

Статусу
2 [CR: A]. Кыргыз Республикасынын Кызыл китебинин тизмесине 1984 - жылы киргизилген. Сейрек кездешүүчү түр.

Колдонулган адабияттар
 Кыргыз Республикасынын Кызыл китеби 2-басылышы – Бишкек: 2006. – 544 б. – ISBN 9967-23-367-2

Балыктар‎
Кыргыз Республикасынын Кызыл китеби